钦定古今图书集成/方舆汇编/职方典/第1090卷 > 邵武府关梁考 府志
## 钦定古今图书集成/方舆汇编/职方典/第1090卷 > 邵武府关梁考 府志

本府。〈邵武县附郭。〉

水口寨　在县东十六都。宋绍兴二年设，元改为水口巡检司。廨宇居水之南，隘门在水之北。今仍其旧。《碑》云：“水口扼邵武之冲，素称险隘。” 拿口寨　在二十三都。

杨坊寨　在县东六都

同巡寨　在三十二都。已上三寨俱宋绍兴二年设，元改为巡检司，明洪武十年革。

黄土岭隘　在二十九都。

神宿隘

大竹蓝隘　在五十一都。按《通志》：与江西新城县界，崇冈峻厄。

武德桥　在西门街，跨樵溪二曲。宋郡守蔡克开架木为之，后易以石，修三丈，广一丈。

沙堤桥　在清节坊，跨樵溪三曲。元元统间，僧无欲伐石卷砌，修三丈，广一丈二尺。

化源桥　在府学前，跨樵溪四曲，旧名“化城。” 紫衣道士以石建。修三丈，广一丈二尺。

泰和桥　在泰和巷，跨樵溪五曲，俗云“顾作桥。” 元至元三年，郡人张文亨建，以石修三丈，广一丈二尺。圮，里人以木为之。

仙源桥　在府治东八十步。跨樵溪六曲，卷石为之，而翼以石栏。修四丈，广一丈二尺。其北阑盾刻云：“宋皇祐五年，朱昱舍石桥一座。” 据此，则桥为朱昱所建无疑。而《冯志》以为熙宁初郡人徐熙春刱，盖未睹石阑所刻文也。考熙宁后皇祐十五年，岂至是熙春尝修之？而《志》者讹为建刱欤？

晏公桥　在府治左，跨樵溪七曲。宋咸淳间，道人李有存以石为之，修三丈，广一丈一尺。昇平桥　在米行街，跨樵溪八曲。元泰定间，郡人黄子文“以石为之，修三丈，广一丈五尺。” 五姊桥　在五姊巷，跨樵溪九曲。正统间，郡人李宗显以石为之，修二丈五尺，广一丈。

通津桥　在北门城内马道下。景泰间，郡人谢永宁建，修一丈五尺，广一丈。

城东壕桥　在行春门外，俗谓之“吊桥。” 架木为梁，而以陶甓甃其上，修七尺，广二丈。明弘治间，本卫指挥高槐、李城相继缮修，后建以石，屡圮屡建。万历三十七年，被大水冲圮。郡守并署事同知邬若虚共捐俸刱建，而乡官侯衮实董其事，邬自为《记》。

城西壕桥　在镇东门外，亦吊桥也，制如东壕。万历十八年，郡守周裔登谓“府脉发源金鳌，宋时城垣，熙春西塔在内，脉无残伤，人文綦盛。后来缩城入内，掘土为壕，断绝来脉，科第寥落，居民萧条，职此之由。”

城南壕桥　在武宁门外。旧以木。嘉靖四十三年，郡守吴国伦伐石为之。

“城北浮桥　在樵溪门外。宋时建于溪之上流百馀步，后移今所。其制以铁绠联比二十四舟于中流，而铺木板于其上以通行，水涨则分系于两岸，别用舟渡。有司岁签民夫四名守护，以时缮修。” 以上在《城外壕》。

登云桥　旧名“升仙” ，跨樵溪支流。宋绍兴十八年，乡人黄子成以木为之，名“永福。” 明永乐十四年水圮，洪熙元年重建。后圮复不一。万历二十年水圮，里人朱楫捐资累石为墩，梁以木，甃以陶甓，架屋其上，有司饯诸生赴举者于斯，故更今名。三十七年大水圮，朱楫重修。

三公桥　旧名“行春” ，又名“绣衣” ，跨鹿口溪口。宋咸淳三年，漕使黄万石、尚书冯梦得、郡守廖邦

杰重建，遂以“三公” 名之。永乐十四年圮，宣德间郡守刘复等修，覆以屋，长二十七丈，广二丈，架庵于桥左。弘治十二年，守夏英重修。万历三十七年水圮，牙头推官杨春茂修。

长春桥　在城东五里天妃宫右，跨樵溪。扺建州先时，仅设以渡，遇涛涨，舟师辟易，咫尺千里。万历二十二年，郡守周裔登创议建桥。初建于鹿口津，累石为墩，酾水十二道。寻为水坏，迁延未举。守李之用、同知锺万春、推官赵贤意，相继徙建。今所为墩一十有五，梁以木，甃以陶甓，覆以亭屋，修一百二丈五尺，广二丈三尺有奇，不但舆徒称便，且塞下流水口，诚莫大之功。推官赵贤《意记》。

东浮桥　在丰应庙前。长春桥成，遂废。

紫云桥　在东岳庙之南。正统间，里人龚祥生以石为之，修二丈，广二尺。

饶河桥　在东河上坝，跨饶家河，其下丈馀为饶坝。猪水入东河，以时畜泄，路通仁寿寺。其先止架木，屡为水圮。万历四十四年，郡士曾思孔、谢观国等，募众卷以石，修二丈，广一丈二尺。中营桥　在上生寺前。元至正五年，里人黄绍建，修十丈，广一丈二尺。以上俱在二十九都。铜青桥　在铺左。旧为木桥。元元统间，易以石，酾水五道。永乐十四年，圮重建。成化十七年，圮刘元修复。万历三十七年，圮署府事，推官杨春茂重建，修三十丈，自为《记》。

东保桥　在黄溪，又名“花桥。” 洪武十四年，里人陈义甫建，后圮。成化间里人募众重建，覆以屋，修二丈六尺，广一丈六尺。

鹤冲上下二桥　，永乐间俱圮于水。正统年间重建，寻圮。成化十年，守冯孜命令王拯并建以石，各修三丈，广一丈四尺。

新铺桥　明郡人沙彦清重建，天顺二年圮，成化十年守冯孜命令王拯伐石重建。修八丈，广一丈三尺。以上在二十八都。

下坑桥　在新铺，跨山涧而建，以石修六丈，广一丈五尺。

上坑桥　在下坑桥西，亦跨山涧而建，以石，修四丈，广一丈二尺。明万历三十七年大水，圮令宋良翰建。

新屯桥　在毛家巷口，跨大溪。元至正间，累石为址，而梁以木，修六十丈二尺，广一丈三尺，寻毁。万历二十年，邑人黄金生捐资重建，卷石酾水为十二道，复圮于水，乃为浮桥以渡。三十八年，推官杨春茂捐俸给修。三十九年，监生邓昌祚捐资重建，舍田五十五石三斗七升，令宋良翰申蠲渡夫工食充饷，以二十石中抽十分之八给渡夫，留二分以备修桥之费。四十年，大水冲坏，仅以舟济。四十二年，令吴甡议复浮桥，监生邓昌祚重修，捐田如旧。

龚墩桥　元大德元年，乡人花文开以木为之。明成化八年，“里人募众重修。上覆以屋，修三丈，广一丈二尺。”

延福桥　在庵前。里人以木为之，修四丈，广一丈二尺。

𥟖尾桥　在仓头。“上冈” 桥　在七亩。二桥俱修一丈五尺，广八尺。朱林桥　在寺前。修五丈，广一丈五尺。

白鹤桥　在台山。段修一丈，广六尺。上四桥皆里人募众伐石重建。以上在八都。

官桥　在龙潭街尾。修四丈，广一丈五尺。里墩桥　在官墩尾。修四丈五尺，广一丈五尺。以上二桥皆里人募众伐石重建。

魏公桥　在魏家坊。明成化元年，里人丘孟璟等募众重建。上覆以屋，修二丈，广一丈二尺以上。在二十六都。

岭下桥　在二十五都薯岭下。明弘治十七年，里人官永暹、丘孟璟等募众重建。上覆以屋，修五丈，广一丈四尺。

梅岭桥　在二十四都。明成化八年，里人吴永庆等重修。上覆以屋，修八丈，广一丈二尺。石桥　在二十三都半山。明弘治六年，里人严得仁等“募众伐石重建，修三丈，广一丈。”

泰定桥　在廖坌溪口。宋绍兴十四年，令张注刱建石桥。二十六年，毁于兵，其后架木为梁，屡建屡坏。元泰定三年，县丞赵友石伐石重建，修一十二丈，广一丈五尺。邑人危西仲记。

泰平桥　在拿口街头，跨洋尾溪。宋绍兴十四年建，后圮。明洪武十四年复建。永乐十四年荡于水，十九年重建，覆以屋，寻圮。成化十年，郡守命县令王拯以石建之。修十丈，广一丈八尺。

龙胜桥　在拿口。明景泰五年，里人廖永通建。修四丈，广一丈。

茶壶桥　在寺前。弘治七年里人募建，上覆以屋，修十丈，广一丈五尺以上在二十二都。蒋公桥　在许塘。里人募建，修三丈，广一丈。树甃桥　在张源。里人募众重建，上覆以屋，修一丈五尺，广八尺以上在二十一都。

新桥　在十三都丘源。弘治五年，里人募众重建。上覆以屋，修二丈，广一丈。

洒口桥　在卢田口。旧为官渡。明弘治十二年，郡守夏英建。修八丈，广一丈，渡废。

里仁桥　在十五都下黄溪口，跨山涧，今圮。伞历桥　在官路上。都民吴福得建，后圮。明弘治元年，令泰淳以石重建，修三丈，广一丈。柳营桥　在十六都前塝。上覆以屋，修二丈，广一丈，今圮。

通仙桥　在十七都大历坑口。明弘治二年，里人冯顺等募众重建。

凤田桥　明成化二十年，里人募众重建，修十二丈，广一丈。

鸭母桥　在西山。明弘治元年，里人募众重建，修八尺，广一丈二尺。

东荡桥　明弘治五年里人募众重建。上覆以屋，修九丈，广一丈以上。在十九都。

丰山桥　又名“城隍桥。” 在廖墩小拿洋尾。明洪武元年邑人赵友庆建，后圮。弘治六年里人梁凤等重建。上覆以屋，修四丈，广一丈二尺。“拿下桥　明弘治十六年里人吴福生等募建。” 上覆以屋，修九丈，广一丈五尺，以上在九都。五通桥　在十都。又名“飞阁桥。明成化九年里人桂禄等募建。” 上覆以屋，修十丈，广一丈五尺。拱辰桥　在十一都朱坊街尾，明洪武十年建，景泰四年重建，修八丈，广一丈五尺。

固住桥　在十二都固住尾。元至正间建，圮。明洪武十五年，重建木桥，又圮。弘治十五年，里人募众复建。修六丈，广一丈二尺。

湖山桥　在十二都固住市。明弘治十五年，里人胡泰等募众建，修十八丈，广一丈五尺。昇云桥　在西溪铺上。“宋端平中建，后圮。明洪武三十三年，令夏祥凤命僧义峰重建木桥，寻圮。正统五年令颜宗重建，又圮。成化五年守盛颙刱建以石，修十四丈，广一丈五尺。”

水南桥　在丰应社水南庙右。郡人苏彦铭以木为之，修三丈，广一丈三尺。

高家桥　在玉堂街尾。宣德间，以石建之，修二丈，广一丈。

石桥　在桥坑。天顺间，里人龚善得募众以石建之。修二丈，广一丈。以上俱在五都。

丁字桥　在洒路弯。宋绍兴十五年建，修六丈，又横出一支，修三丈，广皆二丈，上覆以屋。桥通三路，如“丁” 字，因名。元泰定二年，韩妙圆重建。成化七年，守冯孜复建。

太平桥　在丁字铺前。成化六年，守冯孜建。上覆以屋，修三丈，广一丈。

官桥　在上桥段。元至正元年，里人周源受以木为之，修三丈，广一丈二尺。

皇华桥　俗讹为“黄花” ，在界首。元至正十七年，以木为之，修四丈六尺，广一丈六尺。

乘驷桥　在梅里山口。元延祐六年，架木为梁，后圮。明弘治十八年，守夏英命乡老锺铣、王澧督工重建。桥中为亭，亭两端各建华表匾以“乘驷。” 修十一丈，广二丈三尺。以上在六都。

黄墩桥　在七都。弘治十五年，里人募众重建。上覆以屋，修六丈，广一丈五尺。

泥桥　在西壕上，旧梁以木。万历十年，同知万尚烈以石卷之，左右扶以石栏。

官桥　在张家墩。“宋绍兴五年，里人徐益刱建木桥，圮复建，上覆以屋，修二丈五尺，广一丈。” 鹤林桥　在瓮口。“弘治十七年，守夏英命陈得清刱建，修六丈，广一丈五尺。”

神仙桥　在下广口。弘治十七年，守夏英命僧广贤刱建。上覆以屋，修三丈，广一丈二尺以上。在四十七都。

昼锦桥　在严山街头、潭山市下。“宋皇祐中建，元至正十二年毁，明洪武初重建木桥，永乐十四年圮，成化十四年，守刘元重建。上覆以屋，修一十二丈，广一丈五尺。”

大宁桥　在古山陂头。弘治十四年，守夏英刱建。上覆以屋，修一十五丈，广一丈五尺。

花桥　在大石前白上保。宋绍兴中建。绍定中毁于兵。元至正中重建，后圮。明弘治七年，《里人》

“高文忠等募众重建，上覆以屋，修四丈，广一丈二尺。万历四十四年乡民张成贵捐金重造。” 神硖桥　在高家村。“成化三年里人龚永达等募众重建，上覆以屋，修八丈，广一丈二尺。” 高炉桥　在西洋坊上。“成化十七年里人甯永瑛等募众重建，上覆以屋，修十五丈，广一丈五尺。” 以上诸桥俱在四十五都。

陈江桥　在陈江村。弘治十六年里人黄永能等募众重建，上覆以屋，修六丈，广一丈五尺。扛溪桥　在上樵。弘治十年里人甯立孙等募众重建，上覆以屋，修六丈五尺，广一丈五尺。以上俱在四十四都。

神安桥　在下城。宋绍兴二十九年，上官端义建木桥，后圮。明成化二十年，里人黄子坚等募众重建。上覆以屋。修十丈，广一丈五尺。

交山桥　在篁山。“明弘治五年里人丁名祐等募众重建，上覆以屋，修三丈，广一丈二尺。” 水尾桥　在黎川。“弘治五年里人官福宁等募众重建，上覆以屋，修四丈，广一丈五尺。”

南桥　在官坊市。弘治十六年，里人张荣富等募众累石为墩二梁，以木覆以屋，修十五丈，广一丈五尺。以上俱在四十三都。

清河桥　在墈下。“弘治十二年里人张伯春等募众重建，上覆以屋，修十六丈，广一丈六尺。” 常安桥　“在大常水尾。弘治五年里人张永成等募众重建，修十二丈，广二丈。”

佳济桥　在上保水尾。弘治十七年，里人傅礼生等募众重建。上覆以屋，修十四丈，广一丈五尺。以上俱四十二都。

三溪桥　在三十九都三溪口。里人募众重建。上覆以屋，修六丈，广一丈二尺。

通泰桥　在城南街。旧名“至善” ，后更今名，俗呼“白渚桥。” 明永乐元年，同知侯澄重建。天顺二年，水圮重建。成化八年又圮。十七年，累石为址，而梁以木，构屋四十楹覆之。里人佥宪邹允隆为之“记。” 弘治十四年，郡守夏英重修，岁佥夫一名守护。

仁远桥　在通泰桥东下白渚。宋绍兴五年，郡人李文璧刱建木桥。朱文公书其扁曰“仁远。” 修一十六丈，广一丈五尺。今废。

通济桥　在芹田，又名“芹田桥。” 元皇庆元年，里人黄镇成建。明永乐十四年，水圮。天顺五年重建，为石墩五，而梁以木。构屋十有五间覆之，寻圮。成化二年，傅恭纠众建之。修一十五丈，广一丈五尺。

药师桥　在危坊头。“洪武四年重建，圮弘治十二年夏英复建，修一十五丈，广一丈二尺。” 南泉桥　在曾坑口。“弘治二年建，上覆以屋，凡七间，修九丈，广一丈五尺。岁佥夫一名守视，复构仁智堂以居之。置田十五亩，别立一户，载堂地并田粮，为久远计。”

卷峰桥　在山口。旧有石桥，久圮，里人架木为梁，恒腐折不支。弘治十四年，守夏英改石修刱，修数丈，广一丈五尺。桥之北，复建一亭，以憩行者。邵武县学训导何钦为《记》。

陈家湾桥　以地名也。元大德七年，里人冯元亮建。修三丈，广一丈二尺。今圮。

南桥　在大傅冈。洪武十八年，里人黄子受建。修二丈八尺，广一丈二尺。

邢家桥　在邢家铺前。“弘治元年，里人何本深等募众重建，上覆以屋，修六丈，广一丈五尺。” 夏公桥　，在大冨市尾。“弘治十八年，守夏英命泰宁县民童钦刱建。上覆以屋，修十丈，广一丈五尺。”

三溪桥　在旧寨尾。元至正十九年，里人谢均善以石建之。修五丈，广一丈二尺。

神仙桥　在旧墟街尾，久圮。弘治十三年，里人黄叔英等募众重建。修十丈，广二丈。

泰和桥　在三十四都萧家坊。天顺二年里人募众重建，上覆以屋，修七丈，广一丈二尺。儒林桥　在三十五都将石墟。成化二年重建，上覆以屋，修十四丈，广一丈三尺。

太平桥　在三十七都同冨坊。弘治十三年，守夏英重建。修二十三丈，广一丈五尺。

化干桥　在三十八都炉洋村。弘治十五年里人募众重建，上覆以屋，修四丈，广一丈二尺。车阑桥　在溪口。永乐十四年水圮。正统五年，郡人李宗亮以石重建之，修二丈，广一丈。七星桥　在浮桥头，车阑桥下以石七条架溪阜，故名。修一丈二尺，广一丈五尺。

万年桥　旧名非一，曰“嘉定” ，曰“端平” ，曰“环碧” ，曰

至正曰“济川。” 在城西北，跨大溪。宋嘉泰二年建毁。端平元年重建。淳祐十二年水圮，咸淳间重建。元元统二年毁，至正三年重建，累石为址，凡十有三，梁以木，而覆以亭。二十一年又毁，明洪武八年重建。嘉靖间毁，同知唐金重建。万历三十七年大水，圮。

赛羊桥　在赛羊巷。以木为之，而庇以屋。修五丈，广一丈六尺。

平阜桥　在赛羊桥东。正统九年，郡人段文昇以石重建，修三丈，广一丈二尺。

曾屯桥　在平阜桥东，以石建之，修三丈，广一丈二尺。

石鼓桥　在石鼓溪上。“元天历间，里人傅安建。明永乐十四年圮。宣德中，令邹良以木重建。成化八年又圮守冯孜复建，寻圮。弘治十二年，守夏英以石重建。修八丈，广一丈五尺。”

何鹿坑桥　以地名，而旧为木梁，以跨山涧。景泰二年，陈彦祯等易以石，修二丈，广一丈。延陵桥　在越阳，亦跨山涧。成化二十年，郡人吴仕祯以石刱建，修二丈，广一丈。

仙源桥　在苍山下，跨山涧为桥。永乐十三年，道人李道明建。上覆以屋，修四丈，广一丈二尺以上。在五十三都。

镇龙桥　在药村上。“天顺间，守何友重建，上覆以屋圮。弘治十三年，守夏英命邑人丘孟良以石重建。修二丈，广一丈五尺。”

镇西桥　在漠口，故又名“漠口桥。” 元至正二十年，里人叶荣建木桥圮。明弘治五年间，县丞郑銮重建以石，因改今名。修四丈，广一丈五尺，桥西作亭覆之。万历年间重修。

旅通桥　在漠口下。旧有桥，久废。成化间，郡人周蕴等伐石重建，修二丈，广一丈。

清溪桥　在义溪湾。成化间，里人黄文庆等捐赀伐石建。修四丈，广一丈五尺。

勋溪桥　在大干庙上。宋开禧中建。淳祐十二年，守叶采重修。圮叶守复建。明永乐中又圮。中和桥　在中和村，久圮。以上在五十都。何公桥　在曾屯桥下。吴公桥上跨小溪。旧架以木，覆以屋，万历三十年间圮。

吴公桥　在何公桥下，石鼓桥上跨小溪。宋绍兴年间建，翼以石栏，修四丈，广一丈。

步云桥　在将溪口故县东。旧有童谣云：“水绕步云桥。” 黄简肃公复归朝。盖下流喜曲折，最忌迅直。简肃在朝时，本郡大溪水绕折从步云桥而下，郡中人文正盛元时，堕坏天下名城，吏兹土者多蒙古人。其人妄肆残毁，掘竹丝排以斩郡之来脉，凿渴猴饮水石以破郡之水口，而大溪水遂中冲直泻，不复从步云桥而转。本郡人文遂尔寥落，科第不复如初，故童谣如此云。创始于宋淳祐十二年，元元统间重建，以石修数丈馀，广一丈五尺。明万历间水圮。己未钱名世复建。

登云桥　在泉山涧口。旧为土桥。洪武二十四年，令夏祥凤易以《木圮》。正统间，郡人郑得清建以石。修三丈，广一丈二尺。

通济桥　在漈下。元至正十六年，乡人吴源生等架木为之圮。明弘治六年，里人周子名等募众重建。上覆以屋，修四丈，广一丈二尺。

罗公桥　在上高坪。上覆以屋，修四丈，广一丈二尺以上。在二都。

将溪桥　在将溪排。洪武三年，里人吴伯受以木为之。成化十七年，郡人高景初募众重建。圮。成化二十年，郡人张举生等累石为址，架木为梁，上覆以屋，修八丈，广一丈。今圮。

林下桥　在源头。洪武八年，里人危善以木为之。修二丈五尺，广一丈。

清安桥　在洪源。元至正十八年，黄哲以木为之，修二丈五尺，广一丈。

鸣山桥　在田窠口，永乐十五年以石建，修三丈四尺，广八尺五寸。

西冈桥　在果树头旧圮。弘治四年，令费琮建。十三年，里人重修。修二丈五尺，广一丈。

新桥　在学堂源口。弘治四年，令费琮命里人募众建。上覆以屋，修六丈，广一丈四尺。

深溪桥　在四都长源里。人募众架木为之，修五丈，广六尺。

玉堂渡　在五都玉堂铺上。

危家渡　在八都。弘治十六年，令姜桂更造船，岁佥夫一名。

新屯桥　今有浮桥，在二十七都。

密溪渡　在二十一都。明宣德间，邑人元辛保

舍田七石。正德七年，乡人元澄观舍田十石八斗以赡其渡田载二十一都一图十里户内“广石” 渡　在四十都。

黄溪渡　明宣德间郡人段文让置舟，仍舍田十石以赡。又即其地构屋一所，以憩行人。绣溪渡　在十五都谢坊。宋里人尚书谢源明作舟以济废。明洪武十三年，郡人饶伯达复置舟，亦废。今里人募众造舟置田以赡其费。义渡　在十六都高坊。明洪武间里人朱妙休置舟，仍佣工以济。

水口渡　在水口寨上

中和渡　在县西大干铺，适光泽县驿路也。旧过勋溪，至通津铺前，又过大溪，名永崇渡。成化十六年，守刘元以勋溪岁有覆溺之患，遂改渡于此，并改通津铺于大溪南。勋溪、永崇二渡皆省。弘治十六年，令姜桂更造船，佥夫二名。光泽县。

杉关　按《通志》：与江西新成县界，石山崭绝，仅容单车，为江西大路，古称瓯越西户是也。铁牛关　，在二十七都太和山。二关俱唐广明元年设，宋元因之。明洪武三年，徙大寺寨巡检司于杉关，兼守铁牛关。

大寺寨　在县西北。旧设巡检司于此，后徙于杉关。

铁牛隘　在二十七都界近泸溪。

孔坑隘　在十三都

岩岭隘　在七都

羊头隘　在八都

关隘　在九都，八隘并界于新城。

云际隘　在二十五都，界于铅山。

昂山隘　在二十九都

火烧隘　在二十四都，并界于贵溪。

平济桥　今改名程公桥。在朝宗门，跨大溪，即旧东渡也。宋嘉定十四年，重建，石梁毁于兵。明弘治二年，义民李文通重建，累九墩，庇屋十楹，修三十七丈七尺。万历二十二年，水崩，令程寰捐俸，倡邑义民等重建，改今名。

善利桥　在东门外。万历十年圮，邑人吴文茂伐石重建，庇以屋。

弦歌桥　在鼎魁坊下。元泰定元年，令况逵建，后圮。至八年，主簿胡日新重建。以上俱在城龙兴寺前。桥　在一都龙兴寺前。元时以石为之，修三丈，广一丈，高八尺。

五里桥　在高源。“成化间，邑人高友政捐赀甃石为墩，而布石版于其上，修二丈，广八尺。” “路口桥　” 有二：一在一都高源口，“成化间邑人龚惟善捐资以石为之，修二丈四尺，广八尺。一在九都，跨小涧。洪武九年邑人黄均曙以木重建，广八尺，高一丈，修二丈。”

再兴寺前桥　在再兴寺前。天顺间，邑人危伯立建，修四丈五尺，广一丈三尺。

飞桥　修一丈八尺，广九尺，高一丈。

陈家桥　跨小涧。“元至正间，里人陈千三以木为之。明永乐八年，易以石，修四丈，广一丈。” “石卷桥　” ：“元至正五年，里人危文昌募众卷石为桥，因名。修四丈五尺，广一丈。”

永丰桥　“跨小涧，宋时建。元至正十二年毁于兵。明洪武二年重建，以石修三丈，广八尺。” 黄溪桥　，“元至正二十一年以木为之圮。明永乐十六年，里人举人高用募工重建，构亭于其上，修三丈二尺，广一丈。”

官桥　元时建，圮。明洪武三十年重建。万历三十七年水崩，令罗希尹捐俸伐石重建。

石岐桥　弘治十二年，郡守夏英命邑人官元赋建。圮。万历十六年，义民罗景贤以石为之，构屋于其上。修五丈，广一丈六尺，又名“成德。” 康熙十六年，罗宇募众重建。

万安桥　在十都止马市。旧以木为之，屡圮。元至正六年，令朱万初重建，庇以屋。十九年兵毁。明洪武九年，林孔孙建圮。永乐十六年，邵武卫总旗李用珍重建，又圮。宣德四年，主簿沈宗重建。万历三十六年水决，令罗希尹捐俸重建，覆以亭，修七丈，广一丈五尺。

九里桥　在九都，跨小涧。洪武十三年，僧静逸以木为之圮。宣德八年，杉关巡检陈洪捐赀募众甃石为岸，架木为梁，庇以屋，修三丈，广一丈圮。隆庆四年，邑人黄璋重建。

永济桥　在八都村上

天妃桥　在象头山外，万历四十年，僧目廉建。“雷音桥　” ，跨小涧，洪武十三年建，永乐十四年圮，十五年重建。修三丈，广一丈，寻圮。万历四十

一年，邑人李友辅重建。

长城桥　跨小涧。正德十二年，令锺华建，改曰“吴屯桥。”

华桥　跨小涧。“洪武七年建，圮。永乐十六年里人重建，修三丈，广一丈。弘治十四年李友诚伐石重建，修四丈，广一丈。”

顺济桥　在十七都。宋宣和六年，里人严伯和妻陈氏建，故名“严婆桥圮。” 明洪武二十六年，里人陈建中募众重建，圮。正统间，义民黄文谅结石为墩，重建圮。成化间，邑人高友政募众重建，庇以亭。邑人南昌经历危恭记。

感应桥　在十八都大林坊。旧以石架板于水上，屡为水漂失。万历三十三年，里人宗魁伐石为之，庇以屋。修十八丈，广一丈五尺，高一丈三尺。四十一年毁，邑令汪正谊重建。

永安桥　在十八都油榨村。旧无桥，春水辄苦。万历三十二年，里人傅玉秀兄弟率族伐石建造，庇以屋，修一十五丈。

径山桥　在十九都径岭下。今曰“朝京桥，跨小涧。元至顺二年建，至正十二年毁于兵。明永乐八年，邑人黄孟舟募众重建，构亭五间于其上，修五丈，广一丈二尺，圮。万历十九年重建‘崇仁桥　，跨小涧，以木为之圮。明洪武二年里人上官受安易以石。弘治十五年郡守夏英命邑士龚伯实等募众重建，修四丈，广一丈’。” 狮子桥　在三十都回龙堂下。

望仙桥　在三十都直阜铺下。元至正八年，令朱万初甃石重建，修三丈，广一丈。万历元年圮，邑人吴文茂重建，庇以屋。

通济桥　有二，在三十都王家磜。万历三十七年圮，里人募众伐石重建造。按《县志》：一在城内杭市尾，旧为土桥，岁费修筑。宣德八年，主簿曹士元捐赀倡义民垒石为岸，架木为梁，而覆以屋，复建亭为迎送之所，扁曰“环翠。” 弘治十六年，郡守夏英命邑人龚小一以石卷砌为梁，修三丈，广一丈，高一丈。

弘济桥　俗名“杭西桥” ，跨县西大溪，即旧西渡也。宋元祐四年，令魏闳谕邑人募众以木为之。嘉定五年，漂于水，邑令徐杰捐金更建以石，因名“徐公桥。” 元泰定元年，令况逵修葺。至正十九年，毁于兵。明洪武七年，主簿李祥舟建屋三十楹于其上。永乐十年，邑人黄孟舟募众重修，甃以砖石。天顺四年圮于水。成化四年，郡守盛颙命工垒石为墩，架木为梁，建屋数十楹覆之，遂更今名。修三十五丈，广一丈八尺，高三丈六尺。万历二十一年圮，邑绅黄文魁、义民李友辅等捐金倡建。万历三十九年，居民火，延烧，李友辅捐金盖造。

皇清顺治五年，毁于兵。康熙元年，邑人重建桥上覆

以屋旁列店肆，商贩赁居贸易。

杭西桥　在县西一都茶市，跨小溪。宋嘉定五年，令徐杰建。元至正间毁于兵，明洪武七年重建，圮。永乐八年，邑人黄孟舟募众构亭五间于其上。宣德十年，邑人龚日文等修。弘治十四年，令李麟“捐俸，率义民龚佐、陈玉、高永坚等捐募，卷石为梁而覆以亭。” 广一丈六尺，修五丈，高四丈，圮。万历四年重建，改名“接龙桥。”

皇清康熙年间，水圮重修。桥上构三圣小庙。

水口桥　在四都跨溪里。人众建，修五丈，广一丈三尺，构屋于其上，客商往来通衢。

明山桥　在十五都，新建。

古杭桥　在十六都。跨小溪，庇以屋。修五丈，广一丈。里人建。

兰干桥　在十六都。跨小溪，庇以屋。修三丈二尺，广一丈。明里人建圮。

皇清康熙二十一年，重建。

张公桥　在二十都，跨北大溪。旧以竹石垒墩，屡为水漂。康熙年间，知县金鸣凤捐修，旋毁于火。二十年，知县张彭捐俸倡士民重建。旧名“天平桥” ，士民戴德，今名“张公桥。”

金公桥　在镇岭北路通衢。旧架浮桥，久坏。康熙年间，邑令金鸣凤捐俸建造。人戴其德，遂名“金公桥。”

仙花桥　康熙三十二年知县张彭倡修。西来桥　按《光泽续志》：“在二都，离县七里许。康熙四十三年僧祥云募合邑士民重建石墩，覆屋于上。”

觐山桥　旧名“朝京” ，在县北崇仁市，离城十五里。署县军厅黄汝铨倡士民重建之。

镇岭渡　在县东北厉坛之左。天顺间，邑人李靖捐资作舟以济。万历三十七年，洪水漂去。知

县罗希尹捐俸倡率居民造船九只以济，每岁佥夫一名。

交溪渡　在一都镇岭中洲前。

大贩渡　在县西二都。河深水险，岁有堕溺于水者。万历四十二年春，知县汪正谊捐资首倡，命造船二十只，覆板于上，作浮桥以通人行。北里县丞危正廉、俊髦张五逊、危应奎、张国维、席亮书等皆慕义而向赴焉。无恤繁费，竭力赞襄，历三月而事竣。里人乐其成，名曰“汪公桥。” 仍建祠于左，立石以识不忘。司训张公《选记》。

永崇渡　在三十都狮子桥。

陈家渡　桥圮邑人黄孟舟始作，舟以济，在县西二都。

崇仁渡　在十九都。宋淳熙十四年，里人上官劭叟舍田置舟以济，仍于渡头建亭以憩行者。至今子孙犹嗣而不隳。

汪公渡　在县北十五里许崇仁地。里人官舍江鲤等尝倡义集金，贷人取息，以募渡夫。后为官耀鲸吞，汪令清出共金九两有奇，置租以赡泰宁县。

南石寨　在将溪保

钟石寨　在福兴保

刀背寨　在仁寿保

青山寨　在长兴保

羊头寨　、济龙寨　，俱在南会保。

“麒麟寨　” 、大寨　俱在开善保。

福缘寨　、黄茜寨　、登云寨　，俱在瑞溪保。茶花隘　在安仁保，路通江西。

麒麟桥　跨县前街

狮子桥　跨东街

白象桥　：跨城隍庙街。以上三桥，俱城内，藏于街衢之下，泯其迹而不露。

利济桥　在邑治之南，跨大溪。自元至正以来，水火叠更，创毁不一。二十一年，令滕养志命造，未完，水荡其半。三十九年重造。崇祯间毁于火，邑令袁某造石桥，树石栏。

皇清顺治五年，土寇从此负云梯，乘城上发炮毁栏。

康熙八年，守备吕文茂修。

昼锦桥　跨小东门，旧名“东桥” ，以叶祖洽故得名。后毁，仅架小木以行贩。菜夫李文宪忍饥积钱，独建此桥。邑令旌其门。

迎恩桥　跨黄溪入大溪，旧名“安泰” ，又名“延桥。” 明万历四年，故义民李乔妻雷氏独力鼎建。后荡于水，令吴某重建。

皇清康熙十年，邑令汪济撤旧更新。

杉津桥　水锁三溪，为阁邑之关钥。万历二十六年建，寻毁，己亥重造。

皇清顺治五年，毁于兵。十二年，令王誉重刱。

瀛洲桥　在福山保，跨大溪。明宣德间建。成化二年里人杨秉忠重修，长二十一丈，广一丈。“朝天桥　” 跨朱口溪，明初架以木。弘治十七年令瞿鹏重建，修十三丈，广一丈二尺。

迎爵桥　跨大溪。宋淳祐间，乡人萧试甫累石架木。元时毁，石址存。明景泰间，仍架木其上，修二十五丈二尺，广一丈三尺。

黄公桥　跨梅林溪口。明洪武二十七年，乡人郑均禄建，修七丈，广一丈三尺。

安济桥　跨交溪口。元至正间建，圮明洪武三十五年，令龚才善重建。弘治十年，主簿梁佐重修。长一十九丈，广一丈三尺。

龙湖桥　跨龙湖东溪。元至正二十四年，邑人谢申重建。上有亭四间，修五丈，广一丈二尺。锦溪桥　亦跨龙湖东溪。明正统四年，邵武指挥胡兴建，修五丈，广一丈。

昇平桥　在游源。明永乐十九年建。嘉靖十四年黄荣重修。修八丈五尺，广一丈。

均福桥　在水南，旧建以石。明洪武初，道士吴益祖构亭五间于其上。弘治十六年，令梁德宏重修。修五丈二尺，广一丈二尺。

福冲桥　元天历间圮，乡人李茂卿重建，修五丈二尺，广一丈。

火夹湾桥　在梅口，跨山涧。明成化二十一年，守刘元命里人募众建，修五丈，广八尺。

隆兴桥　在永兴下保，跨大湖溪。元时建，永乐间圮。成化五年，令徐琛重建，修二十丈，广一丈二尺。

下衢桥　“元延祐间乡人江大老建，圮明洪武间邑人徐月山重建，修八丈，广一丈二尺。” 上衢桥　“在永兴上保。永乐五年邑人杨真以木重建，修五丈五尺，广一丈二尺。”

仁寿桥　在仁寿保。元至正间建，后圮。明成化

九年乡人吴志祥等重建。弘治十六年廖胜等募众重建，修六丈五尺，广一丈三尺。

开善桥　在大阜。明洪武九年，乡人江马三建。修九丈七尺，广一丈三尺。

神光桥　弘治十四年乡人江长清重修。修一丈，广一丈三尺。

朝京桥　在邑治之北。明邑人御史叶茂志、本邑教谕余智、邑士江志仁等捐金建。正德己卯坏，邑人江元祐、李简募众重修。嘉靖辛酉毁，重修。万历乙亥水，邑庠士江谟等重修，圮于水。戊戌邑令滕养志命江阡、江留冨等重修。

皇清顺治五年毁。壬寅年邑人江正心募造。

寿星桥　在上第。明正德间，陈绍祖同侄美奇为《母寿》建，在崇化。

香水桥　在上第。明嘉靖间，陈美甫率众建。镇安桥　在安仁。

上高桥　“在上辛。元至正七年，乡人曹益甫建。明正统二年僧惠坚重建。成化十七年，僧普禅重建。修十二丈，广一丈三尺。”

《冢下桥　》：“在上高。”

长兴桥　在石辋口。明洪武十七年，里人萧马等建。修一十丈，广一丈三尺。

白鹤桥　在下辛。元至正间建，圮明正统六年重建，修五丈三尺，广一丈。

永昌桥　《夏志》作“将溪桥” ，在石辋，元至正间建。明永乐十年，里人萧继宁构亭于其上。修六丈二尺，广一丈三尺。

杭桥　元至正间，里人丘仲卿建，修十一丈，广一丈五尺。

瑞溪桥　“元至正十二年乡人杨胜甫建，后圮。永乐七年李月堂重建，修十丈，广一丈三尺。” 神仙桥　，“景泰二年里人李景颜建，修八丈，广一丈二尺。”

乘驷桥　弘治十二年义民施祖应等募众重建，修一十五丈，广一丈二尺。

乌鹊桥　《夏志》作“七星桥。” 在北斗坊，弘治元年，乡人廖鼐建。修五丈，广一丈。

双溪渡　在县西梅口保。元至正中，里人颜均庆置舟，仍舍田五十馀亩以赡黄元实“记。” 后为官渡。明弘治十六年，县丞周芹更造船，岁佥夫一名。

青州渡　在县西开善下保，里人自造舟以渡建宁县。

军口寨　在赤上保

西安寨　唐义宁军故地。南唐废军为寨，名“永安。” 后改为镇，又为场。宋建隆元年，升为县，迁治于濉江之北。四年，复置寨于此。绍定五年，又分总领刘纯、忠武军守之，驻新城保，易今名。元为西安巡司。明因之。洪武三年，迁置今所。

永平寨　，在新城保，即罗源著《竹寇区》也。二寨并在县西。

将屯寨　在将屯保，梁镇将谢望常驻兵于此。饭罗寨　二寨皆险，寇乱，乡人潜避于中。龚家寨　，在大南保，先年寇乱，乡人冯真卿驻兵于此。

巢隔　亦在将屯保。唐陈岩率民兵于此以御巢寇，巢为隔绝不能进，故名。

罗汉寨　在北门。宋乾道四年，张魏公浚奏调汀州驻札左翼兵屯戍，以御何白旗之寇，即此。朝天隘　在蓝田保。

蟠湖隘　在上黎保

岭头隘　在周平保

丘家山隘　：在周平保。

界头隘　在都上保

小拗隘　在新城保

丘坊隘　、茱萸隘　、紫云隘　俱在客坊保。明正德十五年，令周必复即丘坊隘改迁西安巡检司，后废。嘉靖二十三年，令何孟伦复建。沙罗隘　在净安保。

九、傀儡隘　在隆安保。

卷岭隘　在安吉保

竹溪隘　在永城保

松根下坊迳隘　在赤下保。

禅尖隘　在桂羊保

界牌隘　在洛阳保。山谿颇险，春间雨涨，往来不便。明嘉靖四十五年，令皮志文命僧邓铭修辟山路，捐俸募众，路始通。民甚德之。

镇安桥　在朝天门外，跨于河潭之上。宋绍定元年建，伐石为址，庇以屋亭，后圮。元至正二十一年，邑人冯真卿重建。明洪武三十年毁。永乐十八年，邑人廖彦举重建，增高旧址，庇屋如旧。

自后屡圮，皆彦举裔孙相继修治。

东坡桥　在水东。永乐十三年，邑人廖彦举等伐石为之圮。成化十五年，余希温父子重建，修二丈二尺，广一丈五尺。

郑公桥　在馆前洲。明郑继道建。圮隆庆六年，邑人李晏造浮桥，于下渡桥之东岸，建“江月亭。” 岁捐粟以赡桥夫。

皇清康熙十年，大水，亭及桥俱漂去。十一年，庠生廖

玉藻复募“建亭造桥。”

胡公桥　俗名“蜈蚣桥。” 永乐元年，主簿谭克敏以木为之圮。天顺三年，易以石圮。弘治十八年，邑令季雍重建。修三丈六尺，广八尺。

石椒坑桥　“明洪武十三年，里人冯文甫伐石刱造。弘治十七年，邑人宋鉴建屋于其上，修一丈五尺，广八尺。”

张公桥　在黄舟保。造于宋司理张敦义，因以名，后废。里人余希温置舟以渡，曰“三涧渡。” 嘉靖二十四年，令何孟伦改建浮桥，百姓便之。三溪桥　在洛阳保。明永乐五年，主簿谭克敏建，后圮。天顺五年主簿丁暹重建，又圮。成化二十年，邑监生宋鉴重建，修六丈，广一丈二尺，尚书董越《记》。万历三十三年毁，三十五年邑令华士嶟重建，东立武安王庙。

太平桥　以木为之

龙津桥　即名“龙星” ，永乐三年令赵伯润建，邑人廖显庆易以石，修五丈七尺，广一丈二尺。袁庄桥　在袁庄铺前。亦赵伯润建，毁重建。枫坑桥　亦谭主簿建，圮明天顺五年丁主簿重修，后圮。嘉靖二十四年令何孟伦重造，修六丈，广一丈二尺。

横口桥　明弘治十八年，里人廖永康募众伐石刱建。长四丈，广一丈二尺。

毛坊桥　明弘治十年里人陈伯玉建。长五丈，广一丈二尺。

永丰桥　明永乐二年邑人陈孟良建，修二丈，广八尺。

安民桥　在武调保。嘉靖十七年建，以石修十丈有奇，广一丈五尺。

利济桥　宋绍定二年，令赵纺夫架木为梁，后废为渡，是曰“上渡。” 弘治十五年，郡守夏英命县丞郎珍造舟二十艘。

通济桥　在儒学前。宋建，后为浮桥，后圮。明嘉靖四十五年，知县皮志文建浮桥，民甚便之。容驷桥　在水南。宋乾道八年建，庆元五年令赵师棠重修。正统二年重建，成化十二年圮，十四年重建圮，弘治十四年伐石为之。十八年架屋其上。嘉靖九年圮，伐石架屋重建。长十丈，广二丈。

渭岭桥　在长吉保。成化三年，里人何永通建“吉溪桥　。” 景泰五年里人连得寅建，修三丈，广六尺。

洛马桥

洛溪桥　皆架木为之

枫演桥　在枫演铺前。明成化间，令谢雍为渡。嘉靖十六年，郡守王钫建浮桥，岁佥夫一名。二十一年，水漂去。二十三年重建。圮，邑人李宴重建。万历己酉，又建。

铙村桥　在铙村。弘治十五年，里人连永太募众建。

龙兴桥　弘治间里人建。

澜溪浮桥　明嘉靖间，郡守王钫建一十二艘，岁佥夫一名。圮二十四年重建。三十六年，邑人李祚倡建，以石，覆以屋。

萧坊桥　明天顺二年，里人萧达建。

新安桥　“明景泰五年建。”

萧庄桥　明成化间建

军岭桥　明成化十年，里人张永顺建。

洪恩桥　明弘治十五年，郡守夏英命县丞郎珍伐石建，长六丈，广一丈。

李湖桥　“里人” 陈观保建。

查口桥　“明正统十年邑人刘自善、邹永康建。景泰间里人王文弼、李文保重建。弘治十八年里人王仕英募众重建，修十丈，广一丈二尺。” “沙坪桥　” “明嘉靖五年邑人建以石，架屋其上。九年圮，里人复架木为之。三十八年僧邓铭建以石，圮复建。”

锦江桥　在银坑保。天顺元年，里人饶叔安、饶彦真建，以木修三丈，广五丈。

十石桥　，成化间里人募众建圮。嘉靖二十三年，令何孟伦伐石为之。修二十丈有奇，广二丈，罚李贵良美馀屯田四十二亩卖充桥费。巳上

二桥俱在银坑保

上陈桥　：里人陈经生等建。

龙湖桥　明成化间，义民黄岳生建。

七公桥　在隆安保。明天顺六年，主簿丁暹建，修四丈，广一丈五尺。

四园桥　在里心保

东门桥　在西安巡检司前。明洪武十二年建，修五丈，广六尺。

乘驷桥　邑人，致仕知县陈绶建。

白眉桥　成化九年里人宋良贵建，以木修三丈，广四尺。

水南桥　在上黎保。景泰元年，里人黄道坚建。“翁坊桥　　　” 、“独木桥。”

万达桥　在拱辰门外，俗名“万岁。” 宋嘉定中建圮。明天顺八年，里人谢永深募众甃堤以石，而复桥之。旧修三丈，广一丈五尺。

联登桥　在青云滩下，为一邑水口。邑令岳生亮建。

拱辰桥　在黄溪口。宋淳祐中建，名“庄武圮。” 明洪武十四年重建，更今名圮。天顺五年又建，弘治九年又圮，又建。嘉靖十九年再圮，二十四年重建。修六丈，广一丈五尺。

青云桥　在青云岭之北。宣德四年，邑人陈仲荣伐石建。嘉靖九年圮，二十四年，令何孟伦重建。修五丈，广一丈二尺。

池下桥　在黄溪保，旧名“黄溪。” 元至正二十三年建，以木圮。天顺六年，里人刘六三等建。修三丈六尺，广一丈二尺。

种玉桥　在蓝田保。弘治十五年建，以石墩梁以木，庇以屋。修一十二丈，广一丈五尺。

溪峰桥　宣德八年徐汝受募建圮。隆庆元年，令皮志文、教谕僧邓铭建以石，覆以屋。邑人李宴垦石开路百馀丈。

里仁桥　在永居寺前。弘治五年，里人吴彦端募众建。上覆以屋，修六丈，广一丈二尺。

火烧桥　在周平保将军殿前。成化二年里人杨杰建，修二丈，广一丈。

土磜桥　亦杨杰建。三溪桥　，顺治戊子毁于寇，乙未年长吉义民熊永员重建。

福渠桥　“邑人谢表建。”

上渡　在县治南迎薰门外，今名石壁渡。曾伯舆有《城东观渡》诗。

中渡　在县治南，儒学前。

下渡　在县东，旧名“郑公渡。”

竹洲渡　在县东，在城保地藏寺下。

三涧渡　在县南铙村保。《冯志》谓在长吉保，《刘志》又谓在都上保。成化间，令谢雍置船，岁佥夫一名。

枫演渡　在县南长吉保。

易家渡　按《县志》在滩头园竹洲渡下。。